"Sytë e internetit", një program që shmang vjedhjet në Internet
Krijuesit e tij thonë se së shpejti ai do të përhapet në të gjithë botën
Kamlesh Patelit, pronar i një dyqani ushqimesh në Londër, i ka ardhur në majë të hundës me hajdutët që vënë në shënjestër dyqanin e tij. Megjithëse ka vendosur kamera, ai gjithsesi nuk arrin t’i shohë të gjithë ata që vjedhin. Kështu që kur dëgjoi për “Sytë e Internetit”, ai menjëherë përfitoi nga rasti të bëhej një nga klientët e tij të parë. thotë zoti Patelit Ideja është e thjeshtë. Imazhet nga kamerat e dyqaneve në gjithë Britaninë, vendosen në internet. Vëzhgues vullnetarë, si Robert Stivenson, mund të hyjnë në faqe dhe të shohin se ç’po ndodh. Ai thotë: Deri tani, “Sytë e Internetit” ka mbi 3 mijë vullnetarë. Ata që janë më vigjilentë marrin shpërblime në para çdo muaj në bazë të numrit të krimeve që kanë diktuar. Kritikë si Daniel Hamilton nga organizata “Big Brother Watch”, thotë se është një ndërhyrje e padrejtë në jetën private: Por themeluesi i faqes “Sytë e Internetit” Toni Morgan thotë se shërbimi i tij thjesht po ndihmon pronarët e dyqaneve të mbijetojnë. thotë zoti Morgan Shikuesit nuk e marrin vesh vendin e saktë të dyqaneve që ata po vëzhgojnë. Dhe ata nuk lejohen që të shohin pamje nga lagjia e tyre, për të mos lejuar përgjimin e fqinjëve. Por ligjet e rrepta të privacisë në shumë vende po e pengojnë “Sytë e Internetit” të përhapet në gjithë botën. Megjithatë, Morgan sapo është kthyer nga nënshkrimi i një marrëveshjeje për ta shpërndarë këtë shërbim në Kanada. Ai shpreson që të vijë një ditë që “Sytë e Internetit” të përdoret nga një ushtri vullnetarësh në gjithë botën: Kamlesh Patel është i lumtur të paguajë 120 dollarë në muaj për shërbimin. Ai thotë: “Sytë e Internetit” do të bëjë të mundur së shpejti që detektivët amatorë të dallojnë krime mijëra kilometra larg, një shembull i botës së zvogëluar nga teknologjia. Por aftësi të tilla ka mundësi ta intensifikojnë debatin për përfitimet apo humbjet nga sakrifikimi i sigurisë në kurriz të privacisë.